

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

29 Οκτωβρίου, 2024

**Δελτίο Τύπου 2**

**Τραυματισμός 26χρονου κατά τη διάρκεια συμπλοκής μετά το τέλος του αγώνα ΑΠΟΕΛ - ΑΝΟΡΘΩΣΗ**

 Η Αστυνομία διερευνά υπόθεση τραυματισμού 26χρονου, μετά από συμπλοκή που σημειώθηκε μετά το τέλος του χθεσινού ποδοσφαιρικού αγώνα μεταξύ του ΑΠΟΕΛ και της ΑΝΟΡΘΩΣΗΣ, στη Λευκωσία.

 Συγκεκριμένα, μετά τη λήξη του αγώνα, οι οπαδοί της φιλοξενούμενης ομάδας, παρέμειναν στην κερκίδα τους, μέχρι την αποχώρηση των οπαδών της γηπεδούχου ομάδας. Ακολούθως, οι φιλοξενούμενοι οπαδοί, αναχώρησαν με συνοδεία αντιοχλαγωγικής ομάδας της Αστυνομίας, στο χώρο όπου βρίσκονταν σταθμευμένα τα οχήματά τους.

 Κατά τη διάρκεια της πορείας τους αυτής, φαίνεται ότι μικρός αριθμός οπαδών, μπήκαν στον αυτοκινητόδρομο. Εκεί φέρονται να συνεπλάκησαν με οπαδούς της αντίπαλης ομάδας, που αναχωρούσαν με τα οχήματά τους.

 Από τη συμπλοκή τραυματίστηκε 26χρονος. Μεταφέρθηκε στο Γενικό Νοσοκομείο Λευκωσίας, όπου διαπιστώθηκε ότι υπέστη κάταγμα κάτω γνάθου και κρατήθηκε για νοσηλεία.

 Το ΤΑΕ Λευκωσίας συνεχίζει τις εξετάσεις.

 Κλάδος Επικοινωνίας